ماقالىدا شېنجىن شەھىرىدە پىيادىلەر يولىدىن ئۆتۈپ كەتكەن بىر خىتاي قىزىغا ساقچىلارنىڭ جەرىمانە قويۇش ۋەقەسى مىسال كەلتۈرۈلۈپ، خىتاينىڭ يۈز تونۇش ئاپپاراتى ۋە باشقا يۇقىرى تېخنىكىلىق ۋاستىلار ئارقىلىق كىشىلەرنىڭ شەخسى ئۇچۇرى ۋە كۈندىلىك پائالىيىتىنى قانداق كونترول قىلىۋاتقانلىقى يورۇتۇپ بېرىلگەن. ماقالىدا بۇ تېخنىكىلارنىڭ ئەڭ ئاۋۋال ئۇيغۇر رايونىدىكى «بۆلگۈنچىلىك» ھەرىكەتلىرىنى باستۇرۇشتا ئىشلىتىلگەنلىكى، ھازىر ئۇنىڭ ئىچكىرى ئۆلكىلەرگە كېڭەيتىلىپ، قاتناش قائىدىسىگە خىلاپلىق قىلىش، ئاپتوموبىلىنى خاتا ئورۇنغا توختىتىش، يۇقىرى ئاۋازدا سىگنال بېرىش ياكى يولنى كېسىپ ئۆتكەن پىيادىلەرگە جەرىمانە قويۇشتەك ھادىسىلەردە ئىشلىتىلىۋاتقانلىقى بىلدۈرۈلگەن.